**KONKURSO „SAUSIO SUKILIMO 155 - OSIOS METINĖS.**

**100 METŲ ATKURTOMS LIETUVOS IR LENKIJOS VALSTYBĖMS” NUOSTATAI**

Sporto draugijoje „Sokol” gilios tautinių švenčių, svarbių įvykių ir įžymių asmenybių minėjimo tradicijos. Sausio sukilimo 155-osios metinės, Lietuvos ir Lenkijos valstybių atkūrimo 100-osios metinės – tai jubiliejai, vienijantys kelias svarbias datas.

Sporto draugijos „Sokol” Baltosios Vokės Elizos Ožeškovos gimnazijos skyrius skelbia konkursą „Sausio sukilimo 155-osio metinės. 100 metų atkurtoms Lietuvos ir Lenkijos valstybėms”.

**Konkurso tema:**

Sausio sukilimo 155-osio metinės. 100 metų atkurtoms Lietuvos ir Lenkijos valstybėms.

**Konkurso tikslai:**

- Vaikų ir jaunimo supažindinimas su Lietuvos ir Lenkijos nepriklausomybių istorija.

- Patriotinio požiūrio, tautinės savimonės ir pagarbos savo tautybei ir Tėvynei formavimas.

- Skatinti pagarbą anų dienų didvyrių pasiekimams.

**Konkurso organizatoriai:**

Baltosios Vokės seniūnija ir sporto draugijos „Sokol” Baltosios Vokės Elizos Ožeškovos gimnazijos skyrius.

**Dalyvavimo sąlygos:**

Konkursas organizuojamas šiose amžiaus kategorijose:

I kategorija: 7-11 metų – dailės darbai

II kategorija: 12-15 metų – eilėraščiai ir dailės darbai

III kategorija: 16-19 metų – istorijos žinių patikrinimas

Dailės darbų technika ir formatas yra laisvai pasirenkami.

Kiekvienas dalyvis (kiekvienoje kategorijoje) gali pateikti neribotą darbų skaičių.

Dailės darbuose pridedamas aprašymas pagal pavyzdį:

*Vardas, pavardė, mokyklos pavadinimas*

*Amžius*

*Klasė*

*Darbo pavadinimas*

Eilėraščiai turi atspindėti konkurso temą ir išspausdinti *Times New Roman 12* šriftu, pridedamas aprašymas pagal pavyzdį:

*Vardas, pavardė, mokyklos pavadinimas*

*Amžius*

*Klasė*

*Eilėraščio (-ių) pavadinimas*

Istorijos žinių patikrinimas susidės iš klausimų apie Lietuvos ir Lenkijos istoriją.

**Darbų pristatymo terminas ir sąlygos:**

Dailės darbai pristatomi arba siunčiami paštu į Baltosios Vokės seniūniją (Vilniaus g**.** 17, Baltoji Vokė, Šalčininkų rajonas, LT-17235), eilėraščiai gali būti siunčiami el. paštu [draugijasokol@gmail.com](mailto:draugijasokol@gmail.com) nuo konkurso paskelbimo dienos iki 2018 m. spalio 1 d.

Paraiškos dalyvauti trečioje konkurso kategorijoje turi būti siunčiamos nuo konkurso paskelbimo dienos iki 2018 m. spalio 1 d. adresu Vilniaus g. 17, Baltoji Vokė, Šalčininkų rajonas, LT-17235 (žr. priedas 1).

Istorijos žinių patikrinimas vyks 2018 m. spalio 30 d. Baltosios Vokės Elizos Ožeškovos gimnazijoje.

**Konkurso darbų vertinimas:**

Konkurso darbus vertins sudaryta komisija.

**Rezultatų paskelbimas ir apdovanojimai:**

Konkurso finalas vyks Baltosios Vokės Elizos Ožeškovos gimnazijoje per Lenkijos Nepriklausomybės minėjimo iškilmes. Tiksli renginio data bus paskelbta Baltosios Vokės seniūnijos interneto svetainėje [www.baltojivoke.lt](http://www.baltojivoke.lt) ir Šalčininkų rajono savivaldybės interneto svetainėje [www.salcininkai.lt](http://www.salcininkai.lt) .

Organizatoriai numato tris pagrindinius prizus kiekvienoje amžiaus grupėje.

Konkurso vertinimo komisija turi teisę steigti papildomus prizus.

**Baigiamosios nuostatos:**

Darbai, pristatyti vėliau nurodyto termino, nebus vertinami.

Paraiškos dalyvauti trečioje konkurso kategorijoje, pateiktos vėliau galutinio termino, nebus priimamos.

Organizatoriai neatsako už žalą, padarytą darbams siuntimo metu.

Pateikti darbai bus eksponuojami parodoje ir taps konkurso organizatorių nuosavybe.

**Kviečiame dalyvauti!**

Priedas Nr. 1

**DALYVAVIMO ISTORIJOS ŽINIŲ PATIKRINIME,**

**SKIRTAME SAUSIO SUKILIMO 155 - OSIOMS METINĖMS,**

**LIETUVOS IR LENKIJOS VALSTYBIŲ ATKŪRIMO ŠIMTMEČIUI,**

**PARAIŠKA**

|  |  |  |  |  |
| --- | --- | --- | --- | --- |
| **Nr.** | **Dalyvio vardas, pavardė** | **Klasė (amžius)** | **Mokykla** | **Mokytojo, ruošiančio dalyvį, vardas ir pavardė** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

……..………………………………..........................................

**Konkurso dalyvį (-ius) lydinčio asmens vardas, pavardė**